பிறகு, நமக்கு வேண்டியபோது ez என்று தட்டச்சு செய்து மீண்டும் "Enter" பொத்தானை அழுத்தினால் போதும், மீண்டும் நிரல் மேசை தோன்றும், அடுத்த நிரலை எழுதத் தொடங்கலாம்..இப்படி ஒவ்வொருமுறையும் நிரல் மேசையைத் தொடங்கி, மீண்டும் மூடிவைப்பது சிரமமாக இருந்தால், இன்னோர் எளிய வழி இருக்கிறது, நீங்கள் வழக்கமாக இணையத்தை அணுகப் பயன்படுத்தும் Internet Browser-ல் ‘எழில்’ மொழி நிரல்களை எழுதலாம். இதோ இப்படி:. முதலில், முன்புபோலவே நிரல் மேசையைத் தொடங்கிக்கொள்ளுங்கள். அதில் இப்படி தட்டச்சு செய்யுங்கள்: python ezhil/EZWeb.py. சில விநாடிகள் கழித்து, உங்கள் திரையில் ‘Server Starts - localhost:8080’ என்ற செய்தி தோன்றிடும். இப்போது, உங்கள் கணினியில் ’எழில்’ மொழி நிறுவப்பட்டிருக்கும் இடத்துக்கு (Folder) செல்லுங்கள், அங்கே ‘Web' என்ற பகுதியைத் திறந்துகொள்ளுங்கள்